**Ministru kabineta noteikumu projekta “Grozījumi Ministru kabineta 2015.gada 24. novembra noteikumos** **Nr. 664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta[[1]](#footnote-2) (turpmāk – noteikumu projekts) mērķis ir nodrošināt finansējuma pārdali no 6.2.1.1.pasākuma “Latvijas dzelzceļa tīkla elektrifikācija” (turpmāk – 6.2.1.1.pasākums), ņemot vērā pārtraukto lielo projektu (projekts Nr.6.2.1.1/18/I/001 “Latvijas dzelzceļa tīkla elektrifikācija”), uz 2.1.1. specifiskā atbalsta mērķi “Uzlabot elektroniskās sakaru infrastruktūras pieejamību lauku teritorijās” (turpmāk –2.1.1.SAM), lai izveidotu papildu “vidējās jūdzes” tīkla infrastruktūru to izglītības iestāžu tuvumā, kurām nav pieejams kvalitatīvs platjoslas internets efektīva attālinātā mācību procesa nodrošināšanai.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz:1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu.
2. Ministru kabineta (turpmāk – MK) 2020.gada 19.maija sēdes protokollēmuma[[2]](#footnote-3) 2. un 4.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2020.gada 19.maija sēdē tika izskatīts Finanšu ministrijas (turpmāk – FM) informatīvais ziņojums "Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai" (turpmāk – informatīvais ziņojums), kas paredz Eiropas Savienības struktūrfondu un Kohēzijas fonda (turpmāk kopā saukti – ES fondi) finansējuma pārstrukturizāciju un pārdali, tādējādi mazinot COVID-19 krīzes radīto negatīvo ietekmi uz tautsaimniecību un veicinot ekonomikas atveseļošanos. Šobrīd ar ES fondu atbalstu 2.1.1.SAM ietvaros valsts akciju sabiedrība „Latvijas Valsts radio un televīzijas centrs” (turpmāk – LVRTC) īsteno projektu “Elektroniskās sakaru infrastruktūras pieejamības uzlabošana lauku teritorijās” (turpmāk - Projekts) atbilstoši valsts atbalsta programmai Nr.SA.33324 “Nākamās paaudzes tīkli lauku teritorijās” (turpmāk – valsts atbalsta programma), kas paredz izbūvēt “vidējās jūdzes” optiskā tīkla infrastruktūru Latvijas lauku teritorijās, kurās neviens elektronisko sakaru komersants nesniedz un tuvāko trīs gadu laikā neplāno sniegt interneta piekļuves pakalpojumus ar uzlabotiem datu pārraides parametriem, nodrošinot datu pārraides ātrumu vismaz 30 Mbit/s (turpmāk - “baltās” teritorijas).Ievērojot informatīvajā ziņojumā minēto, SM un LVRTC sadarbībā ar IzM ir izstrādājusi priekšlikumu par ES fondu finansējuma piesaisti 2.1.1. SAM īstenojamam Projektam, lai nodrošinātu papildu “vidējās jūdzes” optiskā tīkla infrastruktūras izveidošanu izglītības iestāžu tuvumā, kurām nav pieejams kvalitatīvs platjoslas internets efektīva attālinātā mācību procesa nodrošināšanai. 2.1.1.SAM pieejamais Eiropas Reģionālās attīstības fonda (turpmāk – ERAF) finansējums tiek palielināts par 2 550 000 euro, veicot finansējuma pārdali no 6.2.1.1. pasākumā “Latvijas dzelzceļa tīkla elektrifikācija” pārtrauktā lielā projekta “Latvijas dzelzceļa tīkla elektrifikācija” finansējuma.Noteikumu projekts sagatavots, lai nodrošinātu MK 2020.gada 19.maija sēdes protokollēmuma 4.punkta nosacījumu izpildi, kas noteic iesniegt izskatīšanai MK attiecīgus MK noteikumus par specifisko atbalsta mērķu vai pasākumu īstenošanu atbilstoši FM informatīvā ziņojuma pielikumā noteiktajam ES fondu finansējuma pārdales risinājumam.Lai ierobežotu COVID-19 vīrusa izplatību Latvijā, Ministru kabinets 2020. gada 12. martā izsludināja ārkārtējo situāciju ar sākotnējo termiņu līdz 2020. gada 14. aprīlim, kas vēlāk tika pagarināts līdz 2020. gada 9. jūnijam. Latvijā ieviestie drošības pasākumi un ierobežojumi sakarā ar ārkārtējo situāciju ietekmēja arī izglītības procesa organizāciju skolās.Turpinoties COVID-19 vīrusa pandēmijai, MK 2020. gada 6.novembrī izsludināja ārkārtējo situāciju ar sākotnējo termiņu līdz 2020. gada 6. decembrim.Lai nodrošinātu izglītības pasākumus tiešsaistē, izglītības iestādēs ir jābūt pieejamam pietiekami ātram un stabilam internetam. Atbilstoši Latvijas Pašvaldību savienības veiktās aptaujas rezultātiem aptuveni 70 izglītības iestāžu apkārtnē atrodas LVRTC valsts atbalsta programmā izveidotā optiskā tīkla infrastruktūra. Veicot minētās infrastruktūras analīzi, Satiksmes ministrija (turpmāk – SM) un LVRTC sadarbībā ar Izglītības un zinātnes ministriju (turpmāk – IzM) secināja, ka, ievērojot valsts atbalsta programmas nosacījumus, īstenošanā esošā Projektā līdz 2023.gada 31.decembrim ir iespējams izbūvēt optiskā tīkla infrastruktūru (“vidējo” jūdzi) un izveidot piekļuves punktus izglītības iestādēs vai to pieguļošajā teritorijā. Vienlaikus jāatzīmē, ka valsts atbalsta programma Nr.SA.33324 (2011/N) “Nākamās paaudzes tīkli lauku teritorijās” nosaka valsts atbalsta piešķiršana termiņu līdz 2020.gada 31.decembrim. Ja valsts atbalsts interneta pieejas punktiem izglītības iestādēs netiks piešķirts līdz noteiktajam termiņam, pastāv risks šo finansējumu zaudēt.Atbilstoši Satiksmes ministrijas 2020.gada 31.augusta vēstulē Nr.12-13/3457 „Par grozījumiem 2.1.1.specifiskā atbalsta mērķa „Uzlabot elektroniskās sakaru infrastruktūras pieejamību lauku teritorijās” īstenošanas noteikumos” noteiktajam, IzM ir apzinājusi 47[[3]](#footnote-4) vispārējās izglītības iestādes, kas atrodas baltajās teritorijās, un veikusi to dibinātāju (pašvaldību) aptauju par esošā interneta pieslēguma jaudām un tā atbilstību mācību procesa nodrošināšanai, tostarp attālināta un tiešsaistes mācību procesa nodrošināšanai (vai interneta pieslēguma jauda spēj nodrošināt vairāku klašu vienlaicīgu tiešsaistes video straumēšanas rīku izmantošanu), kā arī lūgusi pašvaldības vērtējumu par „vidējās jūdzes” pieslēguma izveides nepieciešamību un pašvaldības apņemšanos „pēdējās jūdzes” pieslēguma izveidei.Lai apzinātu iespējas „pēdējās jūdzes” pieslēguma izveidei, atsevišķos gadījumos[[4]](#footnote-5) pašvaldības tika aicinātas veikt sakaru operatoru tirgus izpēti par iespēju nodrošināt „pēdējās jūdzes” pieslēgumu, kā arī noteikt tā izveides provizoriskās izmaksas (vienreizējais maksājums par pieslēguma izveidi un regulāro (ikmēneša) maksājuma apmēru). Kopumā process aptvēra 37 pašvaldības, un sarunas ar pašvaldībām IzM organizēja pakāpeniski, kā termiņu iepriekšminētajai tirgus izpētei nosakot divas nedēļas.2020.gada 19.novembrī IzM iesniedza kopsavilkuma informāciju[[5]](#footnote-6) par 44 vispārējās izglītības iestādēm, kurām ir nepieciešama interneta jaudas palielināšana (“vidējās jūdzes” piekļuves punktu izbūve) un tās dibinātāju pašvaldību aptaujas rezultātiem (pašvaldību aptaujas rezultāti pielikumā). Atbilstoši IzM sniegtajai informācijai: * 6 izglītības iestādes plāno konkrētas darbības “pēdējās jūdzes” nodrošināšanai;
* 12 izglītības iestāžu dibinātājas pašvaldības neplāno veikt “pēdējās jūdzes” izveidi (pārsvarā interneta pakalpojuma izmaksu dēļ);
* 11 izglītības iestādēs pašvaldības izrādījušas interesi par “pēdējās jūdzes” pieslēguma izveidi ar nosacījumu, ja tiks atrasts risinājums operatoru noteikto pakalpojuma izmaksu segšanai;
* 4 izglītības iestādēs piekļuves punktu izbūve nav nepieciešama, jo pašvaldības jau veikušas vai veic “vidējās jūdzes” pieslēguma izbūvi par saviem līdzekļiem;
* 11 izglītības iestāžu dibinātājas pašvaldības noteikumu projekta sagatavošanas laikā turpina apzināt “pēdējās jūdzes” iespējas un risinājumus un nav sniegušas atbildi uz IzM aptauju.

Atbilstoši valsts atbalsta programmas Nr. SA.33324(2011/N) “Nākamās paaudzes tīkli lauku teritorijās” nosacījumiem LVRTC 20 gadus pēc projekta ietvaros izveidotā optiskā tīkla un piekļuves punktu pieņemšanas ekspluatācijā nav tiesīgs nodrošināt interneta piekļuves (t.i., “pēdējās jūdzes”) pakalpojumu sniegšanu galalietotājiem, datu pārraides piekļuves pakalpojumu sniegšanu galalietotājiem un balss telefonijas pakalpojumu sniegšanu galalietotājiem[[6]](#footnote-7). Ņemot vērā minēto, noteikumu projektā noteiktajā rādītājā - “*izglītības iestāžu skaits, kurās ierīkots optiskā tīkla piekļuves punkts”* ir iekļautas tikai tās izglītības iestādes, kuras atbilstoši IzM veiktajai aptaujai plāno nepieciešamās darbības “pēdējās jūdzes” pieslēguma izveidei un interneta piekļuves pakalpojuma nodrošināšanai. Attiecīgi pārējais finansējums novirzāms “vidējās jūdzes” izbūvei “baltajās teritorijās”, nepieciešamības gadījumā to pārorientējot uz “vidējās jūdzes” izbūvi tieši izglītības iestādēs, ja tiks rasts risinājums „pēdējās jūdzes” pieslēguma izveidei. Ņemot vērā IzM veikto aptauju, “vidējās jūdzes” izbūve visās sākotnēji identificētajās 47 izglītības iestādēs ir iespējama ar nosacījumu, ka tiek rasts atbalsts nepieciešamajām darbībām „pēdējās jūdzes” pieslēguma izveidei un interneta pakalpojuma piekļuves nodrošināšanai vai sakaru operatoru noteikto interneta pakalpojuma izmaksu mazināšanai. Lai nodrošinātu pēc iespējas lielāku “baltās teritorijās” identificēto izglītības iestāžu skaitu ar kvalitatīvu platjoslas internetu un IzM definētās pēdējās jūdzes problemātikas risinājumus, izvērtējama papildu finansējuma piesaistes iespējas “pēdējās jūdzes” pasākumu nodrošināšanai.Vienlaikus pasākumi “pēdējās jūdzes” infrastruktūras nodrošināšanai un pakalpojuma sniegšanai galalietotājiem, t.i., izglītības iestādēm, ir veicami, ja ir skaidri pamatota papildu “vidējās jūdzes” optiskā tīkla infrastruktūras izveidošanas lietderība attiecīgo izglītības iestāžu vajadzībām īstenotā Projekta ietvaros. Tāpēc ieguldījumi “vidējās jūdzes” piekļuves punktu izveidei veicami, ja tiek rasts risinājums interneta pakalpojumu nodrošināšanai izbūvētajā piekļuves punktā un pašvaldība sniegs apliecinājumu par “pēdējās jūdzes“ risinājumu un par attiecīgās izglītības iestādes ilgtspēju (pastāvēšanu kā tādu). Ņemot vērā minētos apsvērumus un nepieciešamību precīzi noteikt papildu “vidējās jūdzes” optiskā tīkla infrastruktūras izveidošanas lietderību attiecīgo izglītības iestāžu vajadzībām, LVRTC veidos “vidējās jūdzes” piekļuves punktus tikai tām izglītības iestādēm, par kurām būs iesniegts attiecīgās pašvaldības apliecinājums par izglītības iestādes ilgtspēju un finansējuma nodrošināšanu un gatavību organizēt “pēdējās jūdzes” pakalpojuma saņemšanu, kā arī pašvaldība projekta īstenošanas laikā būs noslēgusi līgumu par piekļuves punkta izvietošanu un piekļuvi izglītības iestādes teritorijā.Apliecinājuma mērķis ir gūt pārliecību, ka “pēdējā jūdze” tiks izveidota un interneta pakalpojumi tiks nodrošināti attiecīgajā objektā (izglītības iestādē). Apliecinājumā pašvaldība iekļauj informāciju, ka: – izglītības iestāde pastāvēs (būs ilgtspējīga);– pašvaldība nodrošinās finansējumu un organizēs, ievērojot normatīvo aktu prasības, “pēdējās jūdzes” pieslēguma pakalpojuma saņemšanu izglītības iestādē un tā ilgstošu izmantošanu attiecīgās izglītības iestādes mācību procesā Apliecinājuma esamība ir galvenais apsvērums, lai nodrošinātu finansējuma ieguldīšanas lietderību konkrētajā objektā, t.i., izglītības iestādes piekļuves punkta izbūvē. Informācija par pašvaldību iesniegtajiem apliecinājumiem tiks ņemta vērā šādos projekta ieviešanas posmos:1) LVRTC, novērtējot projekta kopējo nepieciešamo investīciju apjomu, 2) Optiskā tīkla uzraudzības komiteja (turpmāk - OTUK), pieņemot lēmumu par katra konkrētā pieslēguma punkta projektēšanu un būvniecību. Gadījumā, ja konkrētā pašvaldība līdz OTUK lēmuma pieņemšanai par pieejas punkta izbūvi izglītības iestādes teritorijā nebūs iesniegusi apliecinājumu, būvniecība attiecīgajā objektā (izglītības iestādē) netiek plānota, ņemot vērā risku ieguldāmo finanšu līdzekļu lietderībai. Papildus tam, ņemot vērā iepirkumu un būvniecības procesu specifiku, OTUK pieņem lēmumu par piekļuves punktu apstiprināšanu pēc iespējas drīzāk, lai būtu iespējams savlaicīgi uzsākt būvdarbus. Piekļuves punktu izbūvei izglītības iestādēs tiks veikti jauni iepirkumi projektēšanas un būvniecības nodrošināšanai, kā arī atbalsta pakalpojumu būvprojektu pārbaudes un būvuzraudzības nodrošināšanai.Ievērojot minēto, noteikumu projekts paredz šādus grozījumus Ministru kabineta 2015. gada 24. novembra noteikumos Nr. 664 “Darbības programmas "Izaugsme un nodarbinātība" 2.1.1. specifiskā atbalsta mērķa "Uzlabot elektroniskās sakaru infrastruktūras pieejamību lauku teritorijās" pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.664):1. palielināt 2.1.1.SAM plānoto kopējo attiecināmo finansējumu par 3 000 000 euro, t.sk. ERAF par 2 550 000 euro un privāto finansējumu par 450 000 euro,
2. papildināt 2.1.1.SAM ar jaunu specifisko iznākuma rādītāju - izglītības iestāžu skaits, kurās ierīkots optiskā tīkla piekļuves punkts: 6 iestādes.
3. svītrot MK noteikumu Nr.664 10.punktu, ņemot vērā, ka pēc MK 2019.gada 11.oktobra lēmuma par snieguma rezerves finansējuma izmantošanu tas ir zaudējis aktualitāti.

Darbības programmas grozījumu veikšanas brīdī IzM vēl nebija identificējis tās izglītības iestādes, kurās, ievērojot valsts atbalsta nosacījumus un “balto” teritoriju sarakstu, būtu iespējams izbūvēt piekļuves punktus. Ņemot vērā minēto un darbības programmas grozījumu saskaņošanas procesā panākto vienošanos, rādītājs tiek noteikts MK noteikumos atbilstoši IzM veiktās aptaujas rezultātiem.Noteikumu projektā 2.1.1.SAM papildus piešķirtais finansējums nepārsniedz Eiropas Komisijai paziņoto shēmas budžetu, kas noteikts Eiropas Komisijas lēmuma SA.33324 “Nākamās paaudzes tīkli lauku teritorijās” 15.punktā – ne attiecībā uz plānoto kopējo atbalsta apjomu, ne arī attiecībā uz 2.posmā plānoto atbalsta apjomu.Piekļuves punktu izbūves nepieciešamā attiecināmo izmaksu kopsumma ir 3 000 000 *euro* (2020.gadā 0 *euro*, 2021.gadā 329 800 *euro*, 2022.gadā 501 200 *euro* un 2023.gadā 2 169 000 *euro*), t.sk., ERAF finansējums 2 550 000 *euro* (2020.gadā 0 *euro*, 2021.gadā 280 330 *euro*, 2022.gadā 426 020 *euro* un 2023.gadā 1 843 650 *euro*) un privātais finansējums 450 000 *euro* (2020.gadā 0 *euro*, 2021.gadā 49 470 *euro*, 2022.gadā 75 180 *euro* un 2023.gadā 325 350 *euro*). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un Izglītības un zinātnes ministrija. |
| 4. | Cita informācija | Noteikumu projektam ir ietekme uz Projektu, par kura īstenošanu LVRTC noslēgts līgums ar Centrālo finanšu un līgumu aģentūru (turpmāk – CFLA).Pēc grozījumu MK noteikumos Nr.664 spēkā stāšanās tiesiskā regulējuma izmaiņu rezultātā CFLA un LVRTC būs jānodrošina grozījumu veikšana 06.07.2016. noslēgtajā līgumā Nr. 2.1.1.0/16/I/001 par projekta “Elektroniskās sakaru infrastruktūras pieejamības uzlabošana lauku teritorijās” īstenošanu. Ar līguma grozījumiem netiek piešķirts jauns valsts atbalsts īstenošanā esošajam projektam. Nacionāli piešķirtais papildu finansējums projektam ir paredzēts jau esošajām valsts atbalsta programmā paredzētajām darbībām, t.sk. par kurām jau ir sniegts vērtējums par stimulējošo ietekmes prasību izpildi, un nepārsniedz valsts atbalsta programmā Nr.SA.33324(2011/N)„Nākamās paaudzes tīkli lauku teritorijās” 15. punktā noteikto shēmas budžetu. Līdz ar to pēc būtības grozījumi ir tikai jauns datums/ brīdis atbalsta piešķiršanai.Valsts atbalsta programma Nr.SA.33324 (2011/N) “Nākamās paaudzes tīkli lauku teritorijās” nosaka valsts atbalsta piešķiršana termiņu līdz 2020.gada 31.decembrim. Ja valsts atbalsts interneta pieejas punktiem izglītības iestādēs netiks piešķirts līdz noteiktajam termiņam, pastāv risks šo finansējumu zaudēt. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācijas sistēmu un elektronisko pakalpojumu lietotāji – komersanti, iestādes un mājsaimniecības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  280 330 |  0 |  426 020 | 1 843 650 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 | 0  |  280 330 |  0 | 426 020 | 1 843 650 |
| 1.2. valsts speciālais budžets |  0 | 0  |  0 |  0 |  0 |  0 |  0 |
| 1.3. pašvaldību budžets |  0 | 0  | 0  | 0  | 0  | 0  | 0  |
| 2. Budžeta izdevumi |  0 | 0 | 0  | 280 330 |  0 |  426 020 | 1 843 650 |
| 2.1. valsts pamatbudžets |  0 | 0 | 0  | 280 330 | 0  | 426 020 | 1 843 650 |
| 2.2. valsts speciālais budžets |  0 | 0  | 0  | 0  | 0  | 0  | 0  |
| 2.3. pašvaldību budžets |  0 |  0 |  0 | 0  | 0  | 0  | 0  |
| 3. Finansiālā ietekme |  0 | 0  | 0  | 0  | 0  | 0  | 0  |
| 3.1. valsts pamatbudžets |  0 | 0  | 0  | 0  | 0  | 0  | 0  |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 | 0  | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekta kopējās attiecināmās izmaksas tiek palielinātas par 3 000 000 *euro* (2020.gadā 0 euro, 2021.gadā 329 800 euro, 2022.gadā 501 200 euro un 2023.gadā 2 169 000 euro), t.sk., ERAF finansējums 2 550 000 euro (2020.gadā 0 euro, 2021.gadā 280 330 euro, 2022.gadā 426 020 euro un 2023.gadā 1 843 650 euro) un privātais finansējums 450 000 euro (2020.gadā 0 euro, 2021.gadā 49 470 euro, 2022.gadā 75 180 euro un 2023.gadā 325 350 euro).Finansējuma sadalījums pa gadiem norādīts indikatīvi un var tikt precizēts.Finansējums paredzēts darbībām, kas atbilst EK īstenošanas regulā (ES) Nr. 215/2014 noteiktajai intervences kategorijai „Informācijas un komunikāciju tehnoloģiju infrastruktūra” – 046 IKT: ātrdarbīgs platjoslas tīkls (piekļuve/vietējā abonentlīnija; >/= 30Mbps) - 2 550 000 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas paziņojums - ES pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu (2013/C 25/01) (publicētas ES Oficiālajā Vēstnesī C 209, 23.07.2013). Eiropas Komisijas 2011.gada 9.novembra lēmums Nr.C(2011)7699 „Par Valsts atbalstu Nr.SA.33324 (2011/N) - Nākamās paaudzes tīkli lauku teritorijās”. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām noteikumu projekta izstrādes posmā 2020.gada 10.septembrī tika ievietots SM tīmekļa vietnē www.sam.gov.lv un MK tīmekļa vietnē www.mk.gov.lv ar priekšlikumu iesniegšanas termiņu līdz 2020.gada 24.septembrim. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Priekšlikumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SM kā atbildīgā iestāde, CFLA kā sadarbības iestāde un LVRTC kā finansējuma saņēmējs un projekta īstenotājs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova

Pētersone, 67028023

andzela.petersone@sam.gov.lv

1. “Grozījumi Ministru kabineta 2015. gada 24. novembra noteikumos Nr. 664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi” [↑](#footnote-ref-2)
2. Ministru kabineta 2020.gada 19.maija sēdes protokola Nr.34 33.§ “Informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai”” [↑](#footnote-ref-3)
3. Atbilstoši 2020.gada 4.septembra vēstulē Nr. 4-4.1e/20/2976 „Par grozījumiem 2.1.1. specifiskā atbalsta mērķa „Uzlabot elektroniskās sakaru infrastruktūras pieejamību lauku teritorijās” īstenošanas noteikumos” minētajam. [↑](#footnote-ref-4)
4. Ja izglītības iestādes izglītojamo skaita dinamika ir negatīva vairāk kā 10 procenti (no 2012.gada) vai „vidējās jūdzes” pieslēguma izmaksas pārsniedz 200 000 euro [↑](#footnote-ref-5)
5. 2020.gada 19.novembra vēstule 4-4.1e/20/3987 “ Par turpmāko rīcību “ vidējās jūdzes” pieslēgumu izveidē” [↑](#footnote-ref-6)
6. Minētie ierobežojumi neattiecas uz pakalpojumiem, kas ir saistīti ar valsts aizsardzības un drošības funkciju, kā arī valsts suverenitātes nodrošināšanu [↑](#footnote-ref-7)